Ալ. Սպենդիարյանի անվան օպերայի և բալետի ազգային ակադեմիական թատրոնի ստեղծագործական նկարագրի շուրջ արվեստասերների տագնապն ահագնացավ, երբ 7-ամյա անղեկ գեղագիտական տարուբերումներից հետո տնօրեն նշանակվեց Անդրանիկ Արզումանյանը: Ապա, բոլորովին վերջերս, որպես նորահաստատումը կառուցվածքային արմատական փոփոխությունների, բեմադրական աշխատանքների ղեկավարությունը ստանձնեց ՀՀ վաստակավոր արտիստ Վիգեն Ստեփանյանը: Անխուսափելի դարձավ «հաշվետու» հանդիպումը զանգվածային լրատվամիջոցների ներկայացուցիչների հետ: Լավատեղյակ «օպերային անցուդարձից», «ԱՎԱՆԳԱՐԴԸ» չգոհացավ ընդհանուր խոսքուզրույցում բարձրաձայնված փշոտ հարցերի պատասխաններից: Փորձեց Անդրանիկ Արզումանյանի, նրա «խաղաղարար» հանրային լուծը կիսելու դժվարին պարտականությունն իրենց վրա վերցրած օպերայինի երաժշտական մասի ղեկավար, գլխավոր դիրիժոր, ՀՀ վաստակավոր արտիստ Կարեն Դուրգարյանի ու գլխավոր բալետմեյստեր, ՀՀ ժողովրդական արտիստ Վիլեն Գալստյանի հետ անմիջական երկխոսությամբ իր ընթերցողի համար հստակեցնել բացառիկ թատերակառույցի ներկան: